
Så er det endelig blevet tid til at kåre årets klubmestre! Vi indbyder hermed alle vores medlemmer til at deltage i årets klubmesterskaber. Der vil være forskellige rækker, så du kan spille imod klubkammerater på et passende niveau. Det er muligt at deltage i flere rækker, hvis du både er interesseret i at spille single, double og mix.
De indledende runder afgøres løbende inden en bestemt dato, hvor du selv aftaler spilletidspunkt med din modstander. Alle finalerne spilles og samles på en stor finaledag, hvor vi håber på at se masser af opbakning fra klubbens andre medlemmer og deltagere.


Spilledage: 5.-19. september 

Tilmeldingsfrist: 4. september

Finaledag: 19. september 


Rækker og format

Rækker: Damesingle, Herresingle, Damedouble, Herredouble, Mixdouble.

Niveau: A, B eller C (A er for holdspillere eller andre med samme niveau, B for letøvede/øvede spillere, C for spillere med mindre kamperfaring).
Ved begrænsede tilmeldinger vil man få muligheden for at spille med i en anden række.

Der spilles bedst af 3 sæt i alle kampe, hvor tredje sæt afgøres med en matchtiebreak til 10 point. 

Tilmelding

Send en besked til Emilie på nummer 22 58 24 05. Skriv hvilke rækker og niveau du gerne vil deltage i. Oplys navnet på din makker(e) i double eller mixdouble.

Pris: 30 kr. pr. række pr. person. 

Vi glæder os til en masse gode og sjove kampe, samt til at få kåret årets klubmestre.
Forhåbentlig vil alle have lyst til at deltage og heppe på finaledagen.

Med venlig hilsen
Brøndby Strand Tennisklub
